Coloquio de invierno

***Coloquio de invierno*** (Vintra kolokvo) estas romano de Luis Landero, publikigita en 2026. Ĝi temas pri naŭ roluloj kiuj koincidas kaptitaj de neĝoŝtormo en rura hotelo. Ili distras sin per sinsekvaj rakontoj. Tial la verko iĝas omaĝo kaj al klasikaj dialogaj romanoj kaj al la propra tradicio de parola rakonto.

## Intrigo
* *Enkonduko*. Ĉeestantoj (klientoj kaj paro da gastejestroj) montriĝas pretaj rakontadi kaj komentadi aferojn, dum ili ne povas eliri pro la vetero.
* *Historio de momento, 1*. Kuracisto Santos rakontas la historion de Monroy, kreskiĝinta ĉe onklo ĉe tre aparta rura areo.
* *Historio de momento, 2*. Vivo de don Claudio kun sia edzino Valeria.
* *Mentolikvoro, 1*. Emerita fervojisto Ginés rakontas sian vivon intence neelstaran, sed estante 71-jaraĝa ekpriokupiĝas pri sano kaj pri du epizodoj de la pasinteco.
* *Glosoj, 1*. Pri prozelitismo.
* *Mentolikvoro, 2*. La nuptotagon li permesis al si perdi tempon kun enigma maljunulino kaj maltrafas la nupton.
* *Historio de momento, 3*. Monroy ebria interrompas surstrate don Claudio, impertinente ŝanigas laŭdojn, sed vere intencas alparoli lin agreseme kaj finfine mencias sian amon al Valeria, kio maltrankviligas lin.
* *Historio de momento, 4*. Don Claŭdio cerbumegas prie kaj sentas ĵaluzon kaj honton pro malkuraĝo. Pro la silento inter la geedzoj kontraŭ la onidiroj, ili distanciĝas kaj ĉio finiĝas tragedie.
* *Glosoj, 2*. Pri emo al danĝero kaj tristeco.
* ''Time's Up, 1*. Instruisto Martín rakontas, ke li esras am- aŭ seks-allogema, sed ne plenumema, kun iu kolegino, iuj lernantinoj..., sed iam tuŝegis 15-jarulinon.
* *Time's Up, 2*. Post la movado *Me Too* venis *Time's Up* kaj li sentas sin kulpa.
* *Glosoj, 3*. Pri platonaj enamiĝoj, virinbelecoj ktp.
* *La viro kiu perdis meĉfajrilon kaj trovis hundon, 1*. Ĵurnalisto Tomás rakontas la historion de eleganta senhejmulo Eloy, kiu loĝas ĉe parka benko. Ŝi havis "normalan" familian vivon kaj dum iu kampartago li perdis karan meĉfajrilon, hereditan de sia patro.
* *La viro kiu perdis meĉfajrilon kaj trovis hundon, 2*. Eloy memoras pri virkoko kiun oni havis hejme dum infanaĝo kaj kiam li funkciigis la meĉfajrilon al sia patro. Kiam li denove serĉas la meĉfajrilon, amikiĝas kun grupeto de vaguloj kaj ekŝatas ilian liberecon.
* *La viro kiu perdis meĉfajrilon kaj trovis hundon, 3*. Poste li laciĝas pro sia viva rutino kaj manko de libereco, trovis hundon kaj ĉar lia edzino ne akceptis teni ĝin hejme, li havis oportunan ekskuzon por setliĝi en benko.
* *Glosoj, 4*. Pri iamaj valoraj malmultaj havaĵoj, iamaj kaj nunaj tempoj, ktp. La militisto Víctor rakontas pri iu don Cecilio kiu havis malnovan oficejon translokigitan en kelon kun maljunaj oficistoj, dum en la teretaĝo havis modernan oficejon por klientoj.
* *Somero de la 69a, 1*. Nuria kaj Adela parolas pri iu don Leandro, maljuna amatora filozofo kun pasinteco en flamenka etoso, kaj tie konis belan polinon Tatiana.
* *Somero de la 69a, 2*. Don Leandro rakontis tumultan amaferon de kolego Joaquín (kiam ili estis junaj) kun dancistino Conchita kaj sian pasion por la filozofio de Platono.
* *Somero de la 69a, 3*. Maljuna don Leandro memoras la flamenkajn spektaklojn, sian maleblan amon al Tatiana kaj kadukecon de dancestro Roberto Iglesias, edzo de Tatiana.
* *Somero de la 69a, 4*. Unu nokton Roberto faris troecan dancadon kaj poste en privata festo denove dancas kaj preskaŭ okazas tragedio pro ludado je rusa ruleto. Gastejestro Eladio rakontas pri riĉulo kiu fuĝis el nuptonokto ĉar furzegis.
* *Glosoj, 5*. Pri graveco de momentoj. Ĉiuj rakontetas proprajn momentojn.
* *Senpuneco kaj adiaŭo*. Ginés rakontas sian duan pekon: estante knabo, kun amikino, faligis ŝtonegon kiu okazigis mortigan trafikakcidenton.

## Bibliografio 
* Luis Landero, *Coloquio de invierno'', Tusquets, 2026. 303 pp. ISBN 978-84-1107-732-3.

## Referencoj 
## Eksteraj ligiloj 
* Historias que son confesiones: 'Coloquio de invierno', de Luis Landero en rtve
* en Jutubo
* en Jutubo
* El placer de la lectura

Kategorio:Libroj aperintaj en 2026
Kategorio:Literaturo de Hispanio
Kategorio:Hispanlingvaj romanoj